देवकी : (अपने आपै कन्ने) मेरी चबक्खीं फुल्ल गै फुल्ल खिड़ी गे। कुसै दे सुखने इन्ने बी परतक्ख होंदे न! आऊं अपने भागें गी सराहन्दी। मेरे निक्के हारे संसारै बिच सब किश हा। इक्कै चीजै दी थोड़ ही ते ओ हा--पानी! पर ओदे लेई कूल निकलै दी ही। ओ, में, मेरा देर ते ननान कूलै दे कम्मै बिच लग्गे दे हे। भाइया आपूं बी स्हाड़े कन्ने आइयै कम्म करदे। किन्ना उद्धम हा! पर इक दिन न्हेरी आई ते सारे सुखने दे रंगै बिच धूड़ गै धूड़ भरी गेई।